પ્રારંભમાં બંને ટીમના ખેલાડીઓએ આકરો સંઘર્ષ કર્યો હતો તેમાં 40મી મિનિટે રાફેલ વરાનેને ગોલ કરવામાં સફળતા મળી હતી. ગ્રિઝમેના લોંગ પાસમાં વરાનેએ હેડર દ્વારા ગોલ નોંધાવીને ફ્રાન્સનો સ્કોર 1-0 કરી નાખ્યો હતો. બીજા હાફમાં પણ સંઘર્ષ જારી રહ્યો હતો. જોકે આ વખતે ગ્રિઝમેને લગભગ 20 મીટર દૂરથી કિક લગાવી તેમાં ઉરૂગ્વેનો ગોલકીપર મુસલેરા બોલને યોગ્ય રીતે રોકવામાં નિષ્ફળ રહ્યો હતો અને બોલ તેના હાથને સ્પર્શીને ગોલપોસ્ટમાં ચાલ્યો ગયો હતો.0-2થી પાછળ રહ્યા બાદ ઉરૂગ્વેએ સ્કોર સરભર કરવાના પ્રયાસ કર્યા હતા પરંતુ ફ્રાન્સે તેમને કોઈ તક આપી ન હતી..